title: 2016 m. vasario 8 d. Komisijos sprendimas dėl Europos Bendrijų bei jų valstybių narių ir Albanijos Respublikos stabilizacijos ir asociacijos susitarimo protokolo, kuriuo atsižvelgiama į Kroatijos Respublikos įstojimą į Europos Sąjungą, sudarymo Europos atominės energijos bendrijos vardu

text:
11.2.2016

               LT

               Europos Sąjungos oficialusis leidinys

               C 52/7

         KOMISIJOS SPRENDIMAS
   2016 m. vasario 8 d.
   dėl Europos Bendrijų bei jų valstybių narių ir Albanijos Respublikos stabilizacijos ir asociacijos susitarimo protokolo, kuriuo atsižvelgiama į Kroatijos Respublikos įstojimą į Europos Sąjungą, sudarymo Europos atominės energijos bendrijos vardu
   (2016/C 52/05)
   EUROPOS KOMISIJA,
   atsižvelgdama į Europos atominės energijos bendrijos steigimo sutartį, ypač į jos 101 straipsnio 2 dalį,
   atsižvelgdama į Tarybos sprendimą dėl pritarimo, kad Komisija Europos atominės energijos bendrijos vardu sudarytų Europos Bendrijų bei jų valstybių narių ir Albanijos Respublikos stabilizacijos ir asociacijos susitarimo protokolą, kuriuo atsižvelgiama į Kroatijos Respublikos įstojimą į Europos Sąjungą (toliau – Protokolas),
   KADANGI:

               (1)

               Protokolo sudarymui taikomos atskiros procedūros tais klausimais, kurie patenka į Europos Sąjungos sutarties ir Sutarties dėl Europos Sąjungos veikimo taikymo sritį, ir klausimais, kurie patenka į Europos atominės energijos bendrijos steigimo sutarties taikymo sritį;

               (2)

               2014 m. gegužės 12 d. Taryba pagal Sutarties dėl Europos Sąjungos veikimo 218 straipsnio 6 dalį ir Kroatijos stojimo akto 6 straipsnio 2 dalį priėmė Sprendimą 2014/320/ES (1) dėl Protokolo sudarymo Europos Sąjungos ir jos valstybių narių vardu;

               (3)

               2013 m. lapkričio 15 d. Taryba priėmė Sprendimą 2014/317/Euratomas (2) dėl pritarimo, kad Komisija Europos atominės energijos bendrijos vardu sudarytų Protokolą;

               (4)

               klausimais, kurie patenka į Europos atominės energijos bendrijos steigimo sutarties taikymo sritį, Protokolas taip pat turėtų būti sudarytas Europos atominės energijos bendrijos vardu,

         NUSPRENDĖ:
   1 straipsnis
   Pritariama tam, kad Europos atominės energijos bendrijos vardu būtų sudarytas Europos Bendrijų bei jų valstybių narių ir Albanijos Respublikos stabilizacijos ir asociacijos susitarimo protokolas, kuriuo atsižvelgiama į Kroatijos Respublikos įstojimą į Europos Sąjungą (toliau – Protokolas) (3).
   2 straipsnis
   Komisijos Pirmininkui suteikiami įgaliojimai Europos atominės energijos bendrijos vardu atlikti visus būtinus veiksmus, kuriais išreiškiamas Europos atominės energijos bendrijos sutikimas laikytis Protokolo, visų pirma deponuoti Protokolo 9 straipsnyje numatytą pranešimą.
   3 straipsnis
   Šis sprendimas įsigalioja jo priėmimo dieną.

      Priimta Briuselyje 2016 m. vasario 8 d.

            Komisijos vardu

            Pirmininkas

         Jean-Claude JUNCKER

      (1)  2014 m. gegužės 12 d. Tarybos sprendimas 2014/320/ES dėl Europos Bendrijų bei jų valstybių narių ir Albanijos Respublikos stabilizacijos ir asociacijos susitarimo protokolo, kuriuo atsižvelgiama į Kroatijos Respublikos įstojimą į Europos Sąjungą, sudarymo Europos Sąjungos ir jos valstybių narių vardu (OL L 165, 2014 6 4, p. 18).

      (2)  2013 m. lapkričio 15 d. Tarybos sprendimas 2014/317/Euratomas dėl pritarimo, kad Europos Komisija Europos atominės energijos bendrijos vardu sudarytų Europos Bendrijų bei jų valstybių narių ir Albanijos Respublikos stabilizacijos ir asociacijos susitarimo protokolą, kuriuo atsižvelgiama į Kroatijos Respublikos įstojimą į Europos Sąjungą (OL L 165, 2014 6 4, p. 5).

      (3)  OL L 165, 2014 6 4, p. 19.


title: 2009/76/EB: 2009 m. sausio 20 d. Tarybos sprendimas, iš dalies keičiantis Sprendimo 1999/70/EB dėl nacionalinių centrinių bankų išorės auditorių nuostatas dėl Bank Ċentrali ta’ Malta/Central Bank of Malta išorės auditoriaus

text:
29.1.2009

               LT

               Europos Sąjungos oficialusis leidinys

               L 25/17

      TARYBOS SPRENDIMAS

   2009 m. sausio 20 d.
   iš dalies keičiantis Sprendimo 1999/70/EB dėl nacionalinių centrinių bankų išorės auditorių nuostatas dėl Bank Ċentrali ta’ Malta/Central Bank of Malta išorės auditoriaus
   (2009/76/EB)
   EUROPOS SĄJUNGOS TARYBA,
   atsižvelgdama į Protokolą dėl Europos centrinių bankų sistemos ir Europos centrinio banko statuto, pridėtą prie Europos bendrijos steigimo sutarties, ypač į jo 27 straipsnio 1 dalį,
   atsižvelgdama į 2008 m. gruodžio 5 d. Europos centrinio banko rekomendaciją ECB/2008/19, skirtą Europos Sąjungos Tarybai dėl Maltos centrinio banko išorės auditorių paskyrimo (1),
   kadangi:

               (1)

               Europos centrinio banko (ECB) ir Eurosistemos nacionalinių centrinių bankų sąskaitų auditą atlieka nepriklausomi išorės auditoriai, kuriuos rekomenduoja ECB valdančioji taryba ir tvirtina Europos Sąjungos Taryba.

               (2)

               Dabartinių Bank Ċentrali ta' Malta/Central Bank of Malta išorės auditorių įgaliojimai baigsis atlikus 2008 finansinių metų auditą. Todėl būtina paskirti išorės auditorių nuo 2009 finansinių metų.

               (3)

               Europos centrinio banko valdančioji taryba rekomendavo 2009–2013 finansiniais metais išorės auditoriumi paskirti KPMG.

               (4)

               Reikėtų vadovautis ECB valdančiosios tarybos rekomendacija ir atitinkamai iš dalies pakeisti Tarybos sprendimą 1999/70/EB (2),

         NUSPRENDĖ:
   1 straipsnis
   Sprendimo 1999/70/EB 1 straipsnio 15 dalis pakeičiama taip:

      „15.   KPMG patvirtinama Bank Ċentrali ta' Malta/Central Bank of Malta išorės auditoriumi 2009–2013 finansiniais metais.“

   2 straipsnis
   Apie šį sprendimą pranešama ECB.
   3 straipsnis
   Šis sprendimas skelbiamas Europos Sąjungos oficialiajame leidinyje.

      Priimta Briuselyje, 2009 m. sausio 20 d.

            Tarybos vardu

            Pirmininkas

         M. KALOUSEK

      (1)  OL C 322, 2008 12 17, p. 1.

      (2)  OL L 22, 1999 1 29, p. 69.


title: 2011/218/ES: 2011 m. kovo 9 d. Tarybos sprendimas dėl Europos Sąjungos ir Farerų Vyriausybės mokslinio ir technologinio bendradarbiavimo susitarimo, kuriuo Farerų Salos prisijungia prie Sąjungos mokslinių tyrimų, technologinės plėtros ir demonstracinės veiklos septintosios bendrosios programos (2007–2013 m.), sudarymo

text:
7.4.2011

               LT

               Europos Sąjungos oficialusis leidinys

               L 93/1

         TARYBOS SPRENDIMAS
   2011 m. kovo 9 d.
   dėl Europos Sąjungos ir Farerų Vyriausybės mokslinio ir technologinio bendradarbiavimo susitarimo, kuriuo Farerų Salos prisijungia prie Sąjungos mokslinių tyrimų, technologinės plėtros ir demonstracinės veiklos septintosios bendrosios programos (2007–2013 m.), sudarymo
   (2011/218/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 186 straipsnį kartu su 218 straipsnio 6 dalies a punkto v papunkčiu,
   atsižvelgdama į Europos Komisijos pasiūlymą,
   atsižvelgdama į Europos Parlamento pritarimą,
   kadangi:

               (1)

               Komisija Sąjungos vardu vedė derybas su Farerų Vyriausybe dėl Mokslinio ir technologinio bendradarbiavimo susitarimo, kuriuo Farerų Salos prisijungia prie Sąjungos mokslinių tyrimų, technologinės plėtros ir demonstracinės veiklos septintosios bendrosios programos (2007–2013 m.) (toliau – Susitarimas).

               (2)

               2010 m. birželio 3 d. Briuselyje Šalių atstovai pasirašė Susitarimą ir jis yra laikinai taikomas nuo 2010 m. sausio 1 d., kol vėliau bus sudarytas.

               (3)

               Susitarimas turėtų būti sudarytas Sąjungos vardu,

         PRIĖMĖ ŠĮ SPRENDIMĄ:
   1 straipsnis
   Europos Sąjungos ir Farerų Vyriausybės mokslinio ir technologinio bendradarbiavimo susitarimas, kuriuo Farerų Salos prisijungia prie Sąjungos mokslinių tyrimų, technologinės plėtros ir demonstracinės veiklos septintosios bendrosios programos (2007–2013 m.), patvirtinamas Sąjungos vardu (1).
   2 straipsnis
   Komisija priima poziciją, kurios Sąjunga turi laikytis pagal Susitarimo 4 straipsnio 1 dalį įsteigtame jungtiniame komitete.
   3 straipsnis
   Tarybos pirmininkas Sąjungos vardu pateikia Susitarimo 5 straipsnio 2 dalyje numatytą pranešimą.
   4 straipsnis
   Šis sprendimas įsigalioja jo priėmimo dieną.

      Priimta Briuselyje 2011 m. kovo 9 d.

            Tarybos vardu

            Pirmininkas

         CSÉFALVAY Z.

      (1)  OL L 245, 2010 9 17, p. 2.


title: 2014/635/ES: 2014 m. balandžio 3 d. Europos Parlamento sprendimas dėl Europos elektroninių ryšių reguliuotojų institucijos 2012 finansinių metų biudžeto įvykdymo patvirtinimo

text:
5.9.2014

               LT

               Europos Sąjungos oficialusis leidinys

               L 266/353

         EUROPOS PARLAMENTO SPRENDIMAS
   2014 m. balandžio 3 d.
   dėl Europos elektroninių ryšių reguliuotojų institucijos 2012 finansinių metų biudžeto įvykdymo patvirtinimo
   (2014/635/ES)
   EUROPOS PARLAMENTAS,

               —

               atsižvelgdamas į Europos elektroninių ryšių reguliuotojų institucijos 2012 finansinių metų galutines metines finansines ataskaitas,

               —

               atsižvelgdamas į Audito Rūmų ataskaitą dėl Europos elektroninių ryšių reguliuotojų institucijos 2012 finansinių metų metinių finansinių ataskaitų su Institucijos atsakymais (1),

               —

               atsižvelgdamas į Tarybos 2014 m. vasario 18 d. rekomendaciją (05849/2014 – C7–0054/2014),

               —

               atsižvelgdamas į Sutarties dėl Europos Sąjungos veikimo 319 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

               —

               atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (3), ypač į jo 208 straipsnį,

               —

               atsižvelgdamas į 2009 m. lapkričio 25 d. Europos Parlamento ir Tarybos reglamentą (EB) Nr. 1211/2009 dėl Europos elektroninių ryšių reguliuotojų institucijos (EERRI) ir Biuro įsteigimo (4), ypač į jo 13 straipsnį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (5),

               —

               atsižvelgdamas į 2013 m. rugsėjo 30 d. Komisijos deleguotąjį reglamentą (ES) Nr. 1271/2013 dėl finansinio pagrindų reglamento, taikomo įstaigoms, nurodytoms Europos Parlamento ir Tarybos reglamento (ES, Euratomas) Nr. 966/2012 208 straipsnyje (6), ypač į jo 108 straipsnį,

               —

               atsižvelgdamas į Darbo tvarkos taisyklių 77 straipsnį ir VI priedą,

               —

               atsižvelgdamas į Biudžeto kontrolės komiteto pranešimą (A7–0206/2014),

               1.

               atideda savo sprendimo, kuriuo Europos elektroninių ryšių reguliuotojų institucijos Administracijos vadovui patvirtinama, kad Institucijos 2012 finansinių metų biudžetas įvykdytas, priėmimą;

               2.

               išdėsto savo pastabas toliau pateikiamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, Europos elektroninių ryšių reguliuotojų institucijos Administracijos vadovui, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Martin SCHULZ

            Generalinis sekretorius

         Klaus WELLE

      (1)  OL C 365, 2013 12 13, p. 9.

      (2)  OL L 248, 2002 9 16, p. 1.

      (3)  OL L 298, 2012 10 26, p. 1.

      (4)  OL L 337, 2009 12 18, p. 1.

      (5)  OL L 357, 2002 12 31, p. 72.

      (6)  OL L 328, 2013 12 7, p. 42.


title: 2015 m. spalio 13 d. Tarybos sprendimas dėl Socialinės apsaugos sistemų koordinavimo patariamojo komiteto narių ir pakaitinių narių skyrimo

text:
16.10.2015

               LT

               Europos Sąjungos oficialusis leidinys

               C 341/4

         TARYBOS SPRENDIMAS
   2015 m. spalio 13 d.
   dėl Socialinės apsaugos sistemų koordinavimo patariamojo komiteto narių ir pakaitinių narių skyrimo
   (2015/C 341/04)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo,
   atsižvelgdama į 2004 m. balandžio 29 d. Europos Parlamento ir Tarybos reglamentą (EB) Nr. 883/2004 dėl socialinės apsaugos sistemų koordinavimo (1), ypač į jo 75 straipsnį,
   atsižvelgdama į valstybių narių Vyriausybių Tarybai pateiktus kandidatų sąrašus,
   kadangi:

               (1)

               Reglamentu (EB) Nr. 883/2004 įsteigtas Socialinės apsaugos sistemų koordinavimo patariamasis komitetas;

               (2)

               2010 m. spalio 21 d. (2) ir 2011 m. kovo 7 d. (3) sprendimais Taryba paskyrė Socialinės apsaugos sistemų koordinavimo patariamojo komiteto narius ir pakaitinius narius laikotarpiui nuo 2010 m. spalio 20 d. iki 2015 m. spalio 19 d.;

               (3)

               Socialinės apsaugos sistemų koordinavimo patariamojo komiteto dabartinių narių ir pakaitinių narių, paskirtų vadovaujantis tais Tarybos sprendimais, kadencija baigiasi 2015 m. spalio 19 d. Todėl to komiteto nariai ir pakaitiniai nariai turėtų būti paskirti nuo 2015 m. spalio 20 d.;

               (4)

               Reglamente (EB) Nr. 883/2004 nėra nurodyta narių ir pakaitinių narių kadencija. Todėl Taryba turėtų nustatyti jų kadenciją sprendime dėl narių ir pakaitinių narių skyrimo. Siekiant išvengti nereikalingos administracinės naštos, ši kadencija turėtų būti pakankamai ilga, atsižvelgiant į tai, kad tokios rūšies patariamieji komitetai paprastai posėdžiauja tik vieną arba du kartus per metus. Pernelyg dažno visų komiteto narių keitimo būtų išvengta, jeigu būtų nustatyta penkerių metų kadencija,

         PRIĖMĖ ŠĮ SPRENDIMĄ:
   1 straipsnis
   Socialinės apsaugos sistemų koordinavimo patariamojo komiteto nariais ir pakaitiniais nariais laikotarpiui nuo 2015 m. spalio 20 d. iki 2020 m. spalio 19 d. skiriami:
   I.   VYRIAUSYBIŲ ATSTOVAI

               Šalis

               Nariai

               Pakaitiniai nariai

               Belgija

               Marc MORSA

               Marc Van DAMME

               Bulgarija

               Eva TOSHEVA

               Gergana YANKOVA

               Čekija

               Jiří BAUER

               Gabriela PIKOROVÁ

               Danija

               Vokietija

               Helmut WEBER

               Moira KETTNER

               Estija

               Leili ZAGLMAYER

               Katerin PEÄRNBERG

               Airija

               Mary O’SULLIVAN

               Kieran LEA

               Graikija

               Anna RIZOU

               Vasiliki MAMMONA

               Kroatija

               Sandra FRANKIĆ

               Snježana BALOKOVIĆ

               Ispanija

               Ainhoa LÓPEZ DE GOICOECHEA URZAINQUI

               Irene GOZALBO LÓPEZ

               Prancūzija

               Séverine SALGADO

               François BRILLANCEAU

               Italija

               Maria Grazia CATALDI

               Marco Giovanni MARINO

               Kipras

               George IERIDES

               Sotiris STRATIS

               Latvija

               Jana MUIŽNIECE

               Ēriks MIĶĪTIS

               Lietuva

               Mariana ŽIUKIENĖ

               Irena MARTINKUTĖ

               Liuksemburgas

               Claude EWEN

               Karin MANDERSCHEID

               Vengrija

               Réka KOVÁCS

               Zsófia TÓTH

               Malta

               Malcolm SCICLUNA

               Michelle GALEA

               Nyderlandai

               Anje VRIJ

               Willem DE HAAN

               Austrija

               Manfred PÖLTL

               Heinz WITTMANN

               Lenkija

               Robert WÓJCIK

               Elżbieta TOMASZEWSKA

               Portugalija

               José CID PROENÇA

               Elisabete SILVEIRA

               Rumunija

               Adriana STOINEA

               Costin ILIUŢĂ

               Slovėnija

               Bojan KRAUT

               Metka LOGAR

               Slovakija

               Jaroslav KOVÁČ

               Lucia MAHĎÁKOVÁ

               Suomija

               Mira SALOHEIMO

               Susanna GRIMM-VIKMAN

               Švedija

               Johanna MÖLLERBERG

               Kent LARSSON

               Jungtinė Karalystė

               Lindsay ROOME

               Lindsay FULLARTON

   II.   PROFESINIŲ SĄJUNGŲ ATSTOVAI

               Šalis

               Nariai

               Pakaitiniai nariai

               Belgija

               Koen MEESTERS

               Anne PANNEELS

               Bulgarija

               Assia GONEVA

               Velichka MIKOVA

               Čekija

               Hana POPELKOVÁ

               Vít SAMEK

               Danija

               Vokietija

               Robert NAZAREK

               Bertold BRÜCHER

               Estija

               Kaja TOOMSALU

               Elina REEDI

               Airija

               Eamon DEVOY

               Graikija

               Evaggelos MOUTAFIS

               Nikos KOSTOPOULOS

               Kroatija

               PETRA ŠPRAJAČEK

               Ispanija

               Ana Maria CORRAL JUAN

               Carlos BRAVO FERNÁNDEZ

               Prancūzija

               Pierre-Yves CHANU

               Abdou ALI MOHAMED

               Italija

               Fabio PORCELLI

               Francesco CAGNASSO

               Kipras

               Latvija

               Ruta PORNIECE

               Mārtiņš PUŽULS

               Lietuva

               Jovita PRETZSCH

               Danutė ŠLIONSKIENĖ

               Liuksemburgas

               Carlos PEREIRA

               Vincent JACQUET

               Vengrija

               Andrea VARGA

               Judith HAMBURG

               Malta

               Robert BORG

               Josef VELLA

               Nyderlandai

               S.R. BONTJE

               R.A.M. BLAAKMAN

               Austrija

               Martina THOMASBERGER

               Dinah DJALINOUS-GLATZ

               Lenkija

               Michał MENES

               Tomasz JASIŃSKI

               Portugalija

               Aida Carla BATISTA MORAIS

               Ana Cecília SENA SIMÕES

               Rumunija

               Slovėnija

               Goran LUKIČ

               Aljoša ČEČ

               Slovakija

               Mária SVOREŇOVÁ

               Zdena DVORANOVÁ

               Suomija

               Pirjo VÄÄNÄNEN

               Katarina MURTO

               Švedija

               Ellen NYGREN

               Sofia RÅSMAR

               Jungtinė Karalystė

               Richard EXELL

               Rosa CRAWFORD

   III.   DARBDAVIŲ ORGANIZACIJŲ ATSTOVAI

               Šalis

               Nariai

               Pakaitiniai nariai

               Belgija

               Monica DE JONGHE

               Hilde THYS

               Bulgarija

               Rumen RADEV

               Rumyana GEORGIEVA

               Čekija

               Luděk MAZUCH

               Marie ZVOLSKÁ

               Danija

               Vokietija

               Christina BREIT

               Anne SCHOLZ

               Estija

               Victoria METS

               Katrin TRUVE

               Airija

               Lorraine PARKES

               Jean WINTERS

               Graikija

               Georgios KARANIKAS

               Rena BARDANI

               Kroatija

               Nataša NOVAKOVIĆ

               Milica JOVANOVIĆ

               Ispanija

               Marina GORDÓN ORTÍZ

               Jordi GARCÍA VIÑA

               Prancūzija

               Emilie MARTINEZ

               Christophe SOUPIZET

               Italija

               Paola ASTORRI

               Paolo RAVAGLI

               Kipras

               Latvija

               Ilona KIUKUCĀNE

               Inese STEPIŅA

               Lietuva

               Aidas VAIČIULIS

               Dovilė BAŠKYTĖ

               Liuksemburgas

               François ENGELS

               Fabienne LANG

               Vengrija

               Julianna VARGA

               Péter VIDA

               Malta

               Abigail PSAILA MAMO

               Joe FARRUGIA

               Nyderlandai

               G. VELDHUIS

               R. VAN DER WOUD

               Austrija

               Martin GLEITSMANN

               Martin SONNTAG

               Lenkija

               Jeremi MORDASEWICZ

               Zbigniew ŻUREK

               Portugalija

               Cristina NAGY MORAIS

               Nuno BERNARDO

               Rumunija

               Roxana PRODAN

               Dorin CHIRILĂ

               Slovėnija

               Tomaž BERNIK

               Maja SKORUPAN

               Slovakija

               Suomija

               Mikko RÄSÄNEN

               Miia KANNISTO

               Švedija

               Catharina BÄCK

               Hans GIDHAGEN

               Jungtinė Karalystė

               Rachel SMITH

         2 straipsnis
   Narius ir pakaitinius narius, kurių kandidatūros dar nebuvo pateiktos, Taryba paskirs vėliau.
   3 straipsnis
   Šis sprendimas įsigalioja jo priėmimo dieną.

      Priimta Liuksemburge 2015 m. spalio 13 d.

            Tarybos vardu

            Pirmininkas

         J. ASSELBORN

      (1)  OL L 166, 2004 4 30, p. 1.

      (2)  2010 m. spalio 21 d. Tarybos sprendimas dėl Socialinės apsaugos sistemų koordinavimo patariamojo komiteto narių ir pakaitinių narių skyrimo (OL C 290, 2010 10 27, p. 5).

      (3)  2011 m. kovo 7 d. Tarybos sprendimas dėl Socialinės apsaugos sistemų koordinavimo patariamojo komiteto Airijai, Prancūzijai ir Nyderlandams atstovaujančių narių ir pakaitinių narių skyrimo (OL C 83, 2011 3 17, p. 3).


title: 2012 m. kovo 9 d. Komisijos sprendimas dėl trijų naujų Žuvininkystės mokslo, technikos ir ekonomikos komiteto narių skyrimo

text:
10.3.2012

               LT

               Europos Sąjungos oficialusis leidinys

               C 72/26

         KOMISIJOS SPRENDIMAS
   2012 m. kovo 9 d.
   dėl trijų naujų Žuvininkystės mokslo, technikos ir ekonomikos komiteto narių skyrimo
   2012/C 72/06
   EUROPOS KOMISIJA,
   atsižvelgdama į 2005 m. rugpjūčio 26 d. Komisijos sprendimo 2005/629/EB, įsteigiančio Žuvininkystės mokslo, technikos ir ekonomikos komitetą (1), 4 ir 6 straipsnius,
   kadangi:

               (1)

               2010 m. spalio 27 d. Komisijos sprendimu (2) paskirtų Žuvininkystės mokslo, technikos ir ekonomikos komiteto narių kadencija baigsis 2013 m. spalio 31 d.;

               (2)

               du minėto komiteto nariai atitinkamai 2010 m. spalio mėn. ir 2011 m. sausio mėn. savo noru atsistatydino, taigi pareigų, į kurias buvo paskirti, nebeina;

               (3)

               įgyvendinant bendrą žuvininkystės politiką poreikis konsultuotis su mokslininkais nuolat didėja;

               (4)

               remiantis Sprendimo 2005/629/EB 4 straipsniu likusiam kadencijos laikotarpiui turėtų būti paskirti nauji nariai,

         NUSPRENDĖ:
   1 straipsnis
   Pareigų, į kurias buvo paskirti, nebeina šie Žuvininkystės mokslo, technikos ir ekonomikos komiteto nariai:

               Antonio DI NATALE,

               Andrés URIARTE.

         2 straipsnis
   Skiriami šie nauji Žuvininkystės mokslo, technikos ir ekonomikos komiteto nariai:

               Edmund John SIMMONDS,

               Guiseppe SCARCELLA,

               Jenny NORD.

         3 straipsnis
   Jų kadencija baigiasi 2013 m. spalio 31 d.
   4 straipsnis
   Jūrų reikalų ir žuvininkystės generaliniam direktoriui pavedama pranešti atitinkamiems asmenims apie jų paskyrimą.
   5 straipsnis
   Naujų Komiteto narių pavardės skelbiamos Europos Sąjungos oficialiajame leidinyje.

      Priimta Briuselyje 2012 m. kovo 9 d.

            Komisijos vardu

         Maria DAMANAKI

            Komisijos narė

      (1)  OL L 225, 2005 8 31, p. 18.

      (2)  OL C 292, 2010 10 28, p. 3.


title: 2006/658/EB: 2006 m. rugsėjo 29 d. Komisijos Sprendimas, pavedantis įgyvendinančioms agentūroms administruoti pagalbą, skirtą pasirengimo stojimui priemonėms Kroatijos žemės ūkio ir kaimo plėtros srityse pasirengimo stojimui laikotarpiu

text:
30.9.2006

               LT

               Europos Sąjungos oficialusis leidinys

               L 271/83

      KOMISIJOS SPRENDIMAS

   2006 m. rugsėjo 29 d.
   pavedantis įgyvendinančioms agentūroms administruoti pagalbą, skirtą pasirengimo stojimui priemonėms Kroatijos žemės ūkio ir kaimo plėtros srityse pasirengimo stojimui laikotarpiu
   (2006/658/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1999 m. birželio 21 d. Tarybos reglamentą (EB) Nr. 1266/1999 dėl pagalbos šalims kandidatėms derinimo pagal pasirengimo narystei strategiją ir iš dalies keičiantį Reglamentą (EEB) Nr. 3906/1989 (1), ypač į jo 12 straipsnio 2 dalį,
   atsižvelgdama į 1999 m. birželio 21 d. Tarybos reglamentą (EB) Nr. 1268/1999 dėl Bendrijos paramos pasirengimo stojimui priemonėms žemės ūkio ir kaimo plėtros srityse Vidurio ir Rytų Europos šalims kandidatėms pasirengimo stojimui laikotarpiu (2), ypač į jo 4 straipsnio 5 ir 6 dalis,
   kadangi:

               (1)

               Kroatijos kaimo plėtros programa buvo patvirtinta 2006 m. vasario 8 d. Komisijos sprendimu C(2006) 301, remiantis Reglamento (EB) Nr. 1268/1999 4 straipsnio 5 ir 6 dalimis.

               (2)

               Kroatijos Vyriausybė ir Komisija, veikdama Europos bendrijos vardu, 2005 m. gruodžio 29 d. pasirašė Daugiamečio finansavimo susitarimą (toliau – DFS), nustatantį Sapard programos vykdymo technines, teisines ir administracines nuostatas.

               (3)

               2006 m. balandžio 6 d. Kroatijos Respublika pranešė Komisijai, kad baigė visas būtinas vidaus procedūras Susitarimo sudarymui; ši data yra DFS įsigaliojimo data.

               (4)

               Reglamente (EB) Nr. 1266/1999 nustatyta, kad ex ante pritarimo, minimo Reglamento (EB) Nr. 1266/1999 12 straipsnio 1 dalyje, gali būti nebereikalaujama remiantis nacionalinių ir sektorių programų ir (arba) projektų valdymo gebėjimų, finansinės kontrolės tvarkos ir valstybės finansų struktūros konkrečių atvejų analize; Komisjos reglamente (EB) Nr. 2222/2000 (3) nustatytos išsamias minėtos analizės atlikimo taisyklės.

               (5)

               Kroatijos kompetentinga institucija paskyrė Rinkos ir struktūrinės paramos žemės ūkiui direktoratą, kuris yra Žemės ūkio, miškininkystės ir vandentvarkos ministerijos organizacinis padalinys, veikiantis kaip Sapard agentūra. Jam pavesta įgyvendinti šias priemones: Nr. 1 „Investicijos į žemės ūkio valdas“ ir Nr. 2 „Žemės ūkio bei žuvininkystės produktų perdirbimo ir prekybos gerinimas“, kaip apibrėžta Kaimo plėtros programoje, kurią patvirtino Sprendimu C(2006) 301; finansinėms funkcijoms atlikti įgyvendinant Sapard programą buvo paskirtas Finansų ministerijos Nacionalinis fondas.

               (6)

               Remdamasi Reglamentu (EB) Nr. 1266/1999 ir Reglamentu (EB) Nr. 2222/2000, Komisija išanalizavo nacionalinių ir sektorių programų ir (arba) projektų valdymo gebėjimus, finansinės kontrolės tvarką bei su valstybės finansų struktūras ir laikosi nuomonės, kad pirmiau minėtoms priemonėms įgyvendinti Kroatija atitinka Reglamento (EB) Nr. 2222/2000 4–6 straipsnių ir priedo nuostatas ir Reglamento (EB) Nr. 1266/1999 priede nustatytas minimalias sąlygas.

               (7)

               Visų pirma Sapard agentūra patenkinamai įgyvendino šiuos pagrindinius akreditavimo kriterijus: rašytines procedūras, pareigų atskyrimą, pirminį projektų patvirtinimą ir patikrinimus prieš išmokas, mokėjimų procedūras, apskaitos procedūras ir vidaus auditą.

               (8)

               2006 m. kovo 14 d. Kroatijos valdžios institucijos pateikė pagalbos skyrimo kriterijus atitinkančių išlaidų sąrašą pagal DFS B skirsnio 4 straipsnio 1 dalį. Šis sąrašas iš dalies buvo pakeistas 2006 m. liepos 11 d. laišku. Komisijos prašoma priimti su tuo susijusį sprendimą.

               (9)

               Finansų ministerijos Nacionalinis fondas patenkinamai įvykdė šiuos kriterijus, kurių reikia finansinėms funkcijoms atlikti įgyvendinant Sapard programą Kroatijoje: audito seką, iždo administravimą, lėšų priėmimą, išmokas Sapard agentūrai ir vidaus auditą.

               (10)

               Todėl reikėtų atsisakyti Reglamento (EB) Nr. 1266/1999 12 straipsnio 1 dalyje minimo ex ante pritarimo ir pavesti Kroatijos Sapard agentūrai ir Nacionaliniam fondui administruoti pagalbą decentralizuotai.

               (11)

               Tačiau atsižvelgiant į tai, kad Komisijos atlikti tikrinimai, susiję su priemonėmis Nr. 1 „Investicijos į žemės ūkio valdas“ ir Nr. 2 „Žemės ūkio bei žuvininkystės produktų perdirbimo ir prekybos gerinimas“, pagrįsti ne visus reikiamus elementus aprėpiančia sistema, tikslinga laikinai pavesti Sapard programos valdymą Sapard agentūrai ir Finansų ministerijos Nacionaliniam fondui remiantis Reglamento (EB) Nr. 2222/2000 3 straipsnio 2 dalimi.

               (12)

               Visišką Sapard programos valdymą būtų galima perduoti tik atlikus papildomus tikrinimus siekiant užtikrinti, kad sistema veiktų tinkamai ir įgyvendinus visas rekomendacijas, kurias Komisija gali pateikti dėl pagalbos administravimo perdavimo Sapard agentūrai, pavaldžiai Žemės ūkio, miškininkystės ir vandentvarkos ministerijai, bei Finansų ministerijos Nacionaliniam fondui.

               (13)

               Kad būtų laikomasi DFS A skirsnio 8 straipsnio 1 dalies b punkto reikalavimų, išlaidos pagal šį sprendimą atitinka Bendrijos dalinio finansavimo skyrimo kriterijus, tik jeigu gavėjai jas patiria po šio sprendimo datos, arba, jeigu jie tampa gavėjais vėliau – nuo priemonės, pagal kurią jie tampa gavėjais konkrečiame projekte, datos; išimtis taikoma ekonominio pagrįstumo ir susijusių studijų išlaidoms, su sąlyga, kad Sapard agentūra jų nebuvo apmokėjusi iki šio sprendimo datos,

         NUSPRENDĖ:
   1 straipsnis
   Atsisakoma reikalauti Reglamento (EB) Nr. 1266/1999 12 straipsnio 1 dalyje numatyto Komisijos ex ante pritarimo, Kroatijai pasirenkant projektus ir sudarant sutartis priemonių Nr. 1 „Investicijos į žemės ūkio valdas“ ir Nr. 2 „Žemės ūkio bei žuvininkystės produktų perdirbimo ir prekybos gerinimas“ įgyvendinimui.
   2 straipsnis
   Sapard programos valdymas laikinai pavedamas:

               1)

               Rinkos ir struktūrinės paramos žemės ūkiui direktoratui, kuris yra Žemės ūkio, miškininkystės ir vandentvarkos ministerijos organizacinis padalinys, veikiantis kaip Sapard agentūra Kroatijoje, kurio adresas Avenija grada Vukovara 269D, 10000 Zagrebas, įgyvendinti priemones Nr. 1 „Investicijos į žemės ūkio valdas“ ir Nr. 2 „Žemės ūkio bei žuvininkystės produktų perdirbimo ir prekybos gerinimas“, kaip apibrėžta Kaimo plėtros programoje, kurią patvirtino Sprendimu C(2006) 301;

               2)

               Finansų ministerijos Nacionaliniam fondui, kurio adresas Katančičeva 5, 10000 Zagrebas, finansinėms funkcijoms atlikti įgyvendinant Sapard programą Kroatijoje.

         3 straipsnis
   Išlaidos pagal šį sprendimą atitinka Bendrijos dalinio finansavimo skyrimo kriterijus tik jeigu gavėjai jas patiria po šio sprendimo datos, arba, jeigu jie tampa gavėjais vėliau – nuo priemonės, pagal kurią jie tampa gavėjais konkrečiame projekte, datos; išimtis taikoma ekonominio pagrįstumo ir susijusių studijų išlaidoms, su sąlyga, kad Sapard agentūra jų nebuvo apmokėjusi iki šio sprendimo datos.
   4 straipsnis
   Nepažeidžiant jokių sprendimų, pagal kuriuos pagalba pagal Sapard programą skiriama atskiriems gavėjams, taikomos Kroatijos pasiūlytos pagalbos skyrimo kriterijus atitinkančias išlaidas reglamentuojančios taisyklės, išdėstytos 2006 m. kovo 14 d. laiške Nr. „Klasa: 910-01/05-01/8, Urbroj: 513-05-06/06-28“, Komisijos užregistruotame 2006 m. kovo 21 d. numeriu 08347, su pakeitimais, padarytais 2006 m. birželio 23 d. laišku Nr. „Klasa: 910-01/065-01/221, Urbroj: 513-05-06/06-9“, Komisijos užregistruotu 2006 m. liepos 11 d. numeriu 20627.

      Priimta Briuselyje, 2006 m. rugsėjo 29 d.

            Komisijos vardu

         Mariann FISCHER BOEL

            Komisijos narė

      (1)  OL L 161, 1999 6 26, p. 68.

      (2)  OL L 161, 1999 6 26, p. 87. Reglamentas su paskutiniais pakeitimais, padarytais Reglamentu (EB) Nr. 2112/2005 (OL L 344, 2005 12 27, p. 23).

      (3)  OL L 253, 2000 10 7, p. 5.


title: 2011/468/ES: 2011 m. liepos 6 d. Europos Parlamento ir Tarybos sprendimas dėl Europos prisitaikymo prie globalizacijos padarinių fondo lėšų mobilizavimo pagal 2006 m. gegužės 17 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės ir patikimo finansų valdymo 28 punktą (Danijos paraiška „EGF/2010/025 DK/Odense Steel Shipyard“ )

text:
27.7.2011

               LT

               Europos Sąjungos oficialusis leidinys

               L 195/52

         EUROPOS PARLAMENTO IR TARYBOS SPRENDIMAS
   2011 m. liepos 6 d.
   dėl Europos prisitaikymo prie globalizacijos padarinių fondo lėšų mobilizavimo pagal 2006 m. gegužės 17 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės ir patikimo finansų valdymo 28 punktą (Danijos paraiška „EGF/2010/025 DK/Odense Steel Shipyard“)
   (2011/468/ES)
   EUROPOS PARLAMENTAS IR EUROPOS SĄJUNGOS TARYBA,
   atsižvelgdami į Sutartį dėl Europos Sąjungos veikimo,
   atsižvelgdami į 2006 m. gegužės 17 d. Europos Parlamento, Tarybos ir Komisijos tarpinstitucinį susitarimą dėl biudžetinės drausmės ir patikimo finansų valdymo (1), ypač į jo 28 punktą,
   atsižvelgdami į 2006 m. gruodžio 20 d. Europos Parlamento ir Tarybos reglamentą (EB) Nr. 1927/2006, įsteigiantį Europos prisitaikymo prie globalizacijos padarinių fondą (2), ypač į jo 12 straipsnio 3 dalį,
   atsižvelgdami į Europos Komisijos pasiūlymą,
   kadangi:

               (1)

               Europos prisitaikymo prie globalizacijos padarinių fondas (toliau – EGF) įsteigtas siekiant teikti papildomą paramą darbuotojams, atleistiems iš darbo dėl su globalizacija susijusių esminių pasaulio prekybos sistemos struktūrinių pokyčių, ir padėti jiems vėl integruotis į darbo rinką;

               (2)

               EGF taikymo sritis buvo išplėsta – nuo 2009 m. gegužės 1 d. galima teikti paraiškas dėl paramos darbuotojams, atleistiems iš darbo dėl tiesioginio pasaulinės finansų ir ekonomikos krizės poveikio;

               (3)

               2006 m. gegužės 17 d. tarpinstituciniame susitarime numatyta galimybė mobilizuoti EGF lėšas, neviršijant nustatytos didžiausios metinės 500 mln. EUR ribos;

               (4)

               2010 m. spalio 6 d. Danija pateikė paraišką mobilizuoti EGF lėšas dėl darbuotojų atleidimo įmonėje „Odense Steel Shipyard“ ir ją iki 2011 m. kovo 8 d. papildė pateikdama papildomos informacijos. Ši paraiška atitinka finansinei paramai taikomus reikalavimus, kaip nustatyta Reglamento (EB) Nr. 1927/200610 straipsnyje. Todėl Komisija siūlo mobilizuoti 14 181 901 EUR sumą;

               (5)

               todėl EGF lėšos turėtų būti mobilizuotos finansinei paramai pagal Danijos pateiktą paraišką suteikti,

         PRIĖMĖ ŠĮ SPRENDIMĄ:
   1 straipsnis
   2011 m. finansinių metų Europos Sąjungos bendrajame biudžete iš Europos prisitaikymo prie globalizacijos padarinių fondo mobilizuojama 14 181 901 EUR įsipareigojimų ir mokėjimų asignavimų suma.
   2 straipsnis
   Šis sprendimas skelbiamas Europos Sąjungos oficialiajame leidinyje.

      Priimta Strasbūre 2011 m. liepos 6 d.

            Europos Parlamento vardu

            Pirmininkas

         J. BUZEK

            Tarybos vardu

            Pirmininkas

         M. DOWGIELEWICZ

      (1)  OL C 139, 2006 6 14, p. 1.

      (2)  OL L 406, 2006 12 30, p. 1.


title: 2010/197/CFSP: 2010 m. kovo 31 d. Tarybos sprendimas 2010/197/BUSP dėl Europos Sąjungos karinės misijos siekiant prisidėti prie Somalio saugumo pajėgų mokymo (EUTM Somalia) pradžios

text:
7.4.2010

               LT

               Europos Sąjungos oficialusis leidinys

               L 87/33

         TARYBOS SPRENDIMAS 2010/197/BUSP
   2010 m. kovo 31 d.
   dėl Europos Sąjungos karinės misijos siekiant prisidėti prie Somalio saugumo pajėgų mokymo (EUTM Somalia) pradžios
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 28 straipsnį ir 43 straipsnio 2 dalį,
   atsižvelgdama į 2010 m. vasario 15 d. Tarybos sprendimą 2010/96/BUSP dėl Europos Sąjungos karinės misijos siekiant prisidėti prie Somalio saugumo pajėgų mokymo (1) ir ypač į jo 4 straipsnį,
   atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:

               (1)

               2009 m. gegužės 26 d. priimtoje Rezoliucijoje 1872 (2009) dėl situacijos Somalyje Jungtinių Tautų Saugumo Taryba (toliau – JTST) pabrėžė, kad svarbu atkurti, apmokyti, aprūpinti bei išlaikyti Somalio saugumo pajėgas, ir paragino valstybes nares bei regionines ir tarptautines organizacijas teikti techninę pagalbą, skirtą Somalio saugumo pajėgų mokymui ir aprūpinimui. 2009 m. lapkričio 30 d. priimtoje Rezoliucijoje 1897 (2009) JTST priminė savo ankstesnes rezoliucijas ir dar kartą patvirtino, kad gerbia Somalio suverenumą, teritorinį vientisumą, politinę nepriklausomybę ir vienybę.

               (2)

               2010 m. sausio 5 d. laiške Ugandos gynybos ministras palankiai įvertino numatomą Sąjungos misiją Somalio saugumo sektoriui remti ir pakvietė Sąjungą bent vienerius metus dalyvauti Ugandoje vykdomame Somalio saugumo pajėgų mokyme.

               (3)

               Pagal prie Europos Sąjungos sutarties ir Sutarties dėl Europos Sąjungos veikimo pridėto Protokolo dėl Danijos pozicijos 5 straipsnį Danija nedalyvauja rengiant ir įgyvendinant su gynyba susijusių Sąjungos sprendimų bei veiksmų. Todėl Danija nedalyvauja finansuojant šią misiją,

         PRIĖMĖ ŠĮ SPRENDIMĄ:
   1 straipsnis
   Patvirtinamas ES karinės misijos siekiant prisidėti prie Somalio saugumo pajėgų mokymo (toliau – EUTM Somalia) misijos planas.
   2 straipsnis
   EUTM Somalia misija pradedama 2010 m. balandžio 7 d.
   3 straipsnis
   ES misijos EUTM Somalia vadas įgaliojamas nedelsiant duoti pasirengimo įsakymą (ACTORD), kad būtų dislokuotos pajėgos ir pradėta vykdyti misija.
   4 straipsnis
   Šis sprendimas įsigalioja jo priėmimo dieną.

      Priimta Briuselyje 2010 m. kovo 31 d.

            Tarybos vardu

            Pirmininkas

         M. Á. MORATINOS

      (1)  OL L 44, 2010 2 19, p. 16.


title: 2008/207/EB: 2008 m. vasario 28 d. Tarybos sprendimas, dėl Europos ir Viduržemio jūros regiono šalių susitarimo, įsteigiančio asociaciją tarp Europos Bendrijų bei jų valstybių narių ir Izraelio Valstybės, protokolo sudarymo siekiant atsižvelgti į Bulgarijos Respublikos ir Rumunijos įstojimą į Europos Sąjungą

text:
8.3.2008

               LT

               Europos Sąjungos oficialusis leidinys

               L 65/10

      TARYBOS SPRENDIMAS

   2008 m. vasario 28 d.
   dėl Europos ir Viduržemio jūros regiono šalių susitarimo, įsteigiančio asociaciją tarp Europos Bendrijų bei jų valstybių narių ir Izraelio Valstybės, protokolo sudarymo siekiant atsižvelgti į Bulgarijos Respublikos ir Rumunijos įstojimą į Europos Sąjungą
   (2008/207/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 310 straipsnį, kartu su 300 straipsnio 2 dalies pirmosios pastraipos antru sakiniu ir 3 dalies antra pastraipa,
   atsižvelgdama į 2005 m. Stojimo aktą, ypač į jo 6 straipsnio 2 dalį,
   atsižvelgdama į Komisijos pasiūlymą,
   atsižvelgdama į Europos Parlamento pritarimą (1),
   kadangi:

               (1)

               Europos ir Viduržemio jūros regiono šalių susitarimo, įsteigiančio asociaciją tarp Europos Bendrijų bei jų valstybių narių ir Izraelio Valstybės, protokolas (2) pasirašytas Bendrijos bei jos valstybių narių vardu Briuselyje 2007 m. spalio 31 d.

               (2)

               Reikia patvirtinti protokolą,

         NUSPRENDĖ:
   Vienintelis straipsnis
   Europos ir Viduržemio jūros regiono šalių susitarimo, įsteigiančio asociaciją tarp Europos Bendrijų bei jų valstybių narių ir Izraelio Valstybės, protokolas Europos bendrijos bei jų valstybių narių vardu yra patvirtinamas, siekiant atsižvelgti į Bulgarijos Respublikos ir Rumunijos įstojimą į Europos Sąjungą.
   Protokolo tekstas pridedamas prie šio sprendimo (3).

      Priimta Briuselyje, 2008 m. vasario 28 d.

            Tarybos vardu

            Pirmininkas

         D. MATE

      (1)  2008 m. vasario 19 d. pritarimas (dar nepaskelbtas Oficialiajame leidinyje).

      (2)  OL L 147, 2000 6 21, p. 3.

      (3)  OL L 317, 2007 12 5, p. 65.


title: 2013 m. vasario 28 d. Tarybos sprendimas 2013/109/BUSP, kuriuo iš dalies keičiamas Sprendimas 2012/739/BUSP dėl ribojamųjų priemonių Sirijai

text:
1.3.2013

               LT

               Europos Sąjungos oficialusis leidinys

               L 58/8

         TARYBOS SPRENDIMAS 2013/109/BUSP
   2013 m. vasario 28 d.
   kuriuo iš dalies keičiamas Sprendimas 2012/739/BUSP dėl ribojamųjų priemonių Sirijai
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 29 straipsnį,
   kadangi:

               (1)

               2012 m. lapkričio 29 d. Taryba priėmė Sprendimą 2012/739/BUSP dėl ribojamųjų priemonių Sirijai (1);

               (2)

               remdamasi Sprendimo 2012/739/BUSP peržiūra, Taryba padarė išvadą, kad ribojamųjų priemonių taikymas turėtų būti pratęstas iki 2013 m. birželio 1 d.;

               (3)

               be to, reikia iš dalies pakeisti su ginklų embargu susijusias priemones, kad civilių gyventojų apsaugos tikslais arba Nacionalinei Sirijos opozicinių ir revoliucinių jėgų koalicijai, kurią Sąjunga laiko teisėta Sirijos žmonių atstove, būtų galima vykdyti žudyti nepritaikytos karinės įrangos pristatymą, vykdyti nekovinių transporto priemonių, pagamintų su balistine apsauga arba turinčių vėliau įmontuotą balistinę apsaugą, pristatymą jiems, taip pat jiems teikti techninę pagalbą, skirtus civilių gyventojų apsaugai;

               (4)

               tam tikroms priemonėms įgyvendinti reikia tolesnių Sąjungos veiksmų;

               (5)

               todėl reikėtų atitinkamai iš dalies pakeisti Sprendimą 2012/739/BUSP,

         PRIĖMĖ ŠĮ SPRENDIMĄ:
   1 straipsnis
   Sprendimas 2012/739/BUSP iš dalies keičiamas taip:

               1.

               3 straipsnio 1 dalis iš dalies keičiama taip:

                           a)

                           b ir c punktai pakeičiami taip:

                                       „b)

                                       žudyti nepritaikytos karinės įrangos arba įrangos, kuri galėtų būti naudojama vidaus represijoms, skirtos naudoti humanitariniais ar apsaugos tikslais, arba civilių gyventojų apsaugai, arba Jungtinių Tautų (JT) ir Europos Sąjungos vykdomoms institucijų stiprinimo programoms, arba Europos Sąjungos ir JT vykdomoms krizių valdymo operacijoms, skirtos civilių gyventojų apsaugai, pardavimui, tiekimui, perdavimui ar eksportui, taip pat tokios įrangos pardavimui, tiekimui, perdavimui ar eksportui Nacionalinei Sirijos opozicinių ir revoliucinių jėgų koalicijai;

                                       c)

                                       nekovinės paskirties transporto priemonių, pagamintų su balistine apsauga ar su vėliau įmontuota balistine apsauga, skirtų naudoti tik Europos Sąjungos ir jos valstybių narių personalo Sirijoje apsaugos tikslais, skirtų civilių gyventojų apsaugai, pardavimui, tiekimui, perdavimui ar eksportui, taip pat tokių transporto priemonių pardavimui, tiekimui, perdavimui ar eksportui Nacionalinei Sirijos opozicinių ir revoliucinių jėgų koalicijai;“;

                           b)

                           papildoma šiuo punktu:

                                       „f)

                                       techninės pagalbos, tarpininkavimo paslaugų ir kitų paslaugų, susijusių su tokia įranga arba tokiomis programomis ir operacijomis, skirtų civilių gyventojų apsaugai, teikimui, taip pat tokių paslaugų, susijusių su tokia įranga, teikimui Nacionalinei Sirijos opozicinių ir revoliucinių jėgų koalicijai;“.

               2.

               31 straipsnis pakeičiamas taip:
               „31 straipsnis
               Šis sprendimas taikomas iki 2013 m. birželio 1 d. Jis nuolat peržiūrimas. Prireikus jis atnaujinamas arba iš dalies keičiamas, jei Taryba mano, kad jame numatyti tikslai nėra pasiekti.“.

         2 straipsnis
   Šis sprendimas įsigalioja jo paskelbimo Europos Sąjungos oficialiajame leidinyje dieną.

      Priimta Briuselyje 2013 m. vasario 28 d.

            Tarybos vardu

            Pirmininkė

         J. BURTON

      (1)  OL L 330, 2012 11 30, p. 21.


title: 2017 m. balandžio 25 d. Tarybos sprendimas (ES) 2017/770 dėl valstybių narių Europos Sąjungos interesų labui atliekamo Tarptautinės konvencijos dėl atsakomybės ir kompensacijos už žalą, susijusią su pavojingų ir kenksmingų medžiagų vežimu jūra, 2010 m. protokolo ratifikavimo ir prisijungimo prie jo, kiek tai susiję su teisminio bendradarbiavimo civilinėse bylose aspektais

text:
4.5.2017

               LT

               Europos Sąjungos oficialusis leidinys

               L 115/18

         TARYBOS SPRENDIMAS (ES) 2017/770
   2017 m. balandžio 25 d.
   dėl valstybių narių Europos Sąjungos interesų labui atliekamo Tarptautinės konvencijos dėl atsakomybės ir kompensacijos už žalą, susijusią su pavojingų ir kenksmingų medžiagų vežimu jūra, 2010 m. protokolo ratifikavimo ir prisijungimo prie jo, kiek tai susiję su teisminio bendradarbiavimo civilinėse bylose aspektais
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 81 straipsnį kartu su 218 straipsnio 6 dalies a punkto v papunkčiu,
   atsižvelgdama į Europos Komisijos pasiūlymą,
   atsižvelgdama į Europos Parlamento pritarimą (1),
   kadangi:

               (1)

               1996 m. Tarptautinės konvencijos dėl atsakomybės ir kompensacijos už žalą, susijusią su pavojingų ir kenksmingų medžiagų vežimu jūra (toliau – 1996 m. HNS konvencija) tikslas – užtikrinti adekvačią, greitą ir veiksmingą kompensaciją asmenims, patyrusiems žalą, išsiliejus jūra vežamoms pavojingoms ir kenksmingoms medžiagoms. 1996 m. HNS konvencija buvo užpildyta reikšminga tarptautinio atsakomybės jūrų transporto srityje reguliavimo spraga;

               (2)

               2002 m. Taryba priėmė Sprendimą 2002/971/EB (2). Pagal tą sprendimą valstybės narės buvo įpareigotos imtis būtinų veiksmų, kad per pagrįstą laikotarpį, o jei įmanoma, anksčiau nei 2006 m. birželio 30 d. ratifikuotų 1996 m. HNS konvenciją arba prie jos prisijungtų. Keturios valstybės narės vėliau tą konvenciją ratifikavo. 1996 m. HNS konvencija neįsigaliojo;

               (3)

               1996 m. HNS konvencija buvo iš dalies pakeista 2010 m. protokolu, pridėtu prie 1996 m. HNS konvencijos (toliau – 2010 m. protokolas). Pagal 2010 m. protokolo 2 straipsnį ir 18 straipsnio 1 dalį 1996 m. HNS konvencija ir 2010 m. protokolas 2010 m. protokolo šalių atžvilgiu turi būti suprantami, aiškinami ir taikomi kartu kaip vienas bendras dokumentas;

               (4)

               1996 m. HNS konvencijos ir 2010 m. protokolo (toliau – 2010 m. HNS konvencija) konsoliduotą redakciją parengė Tarptautinės jūrų organizacijos (TJO) sekretoriatas, o ją patvirtino TJO teisės komitetas 98-ame posėdyje. 2010 m. HNS konvencija nėra pasirašyti ar ratifikuoti skirtas dokumentas. 2010 m. HNS konvencija įsigalios 2010 m. protokolui įsigaliojus valstybėse narėse;

               (5)

               pagal 2010 m. protokolo 20 straipsnio 8 dalį valstybei pareiškus sutikimą būti saistomai 2010 m. protokolo, nustoja galioti anksčiau tos valstybės pareikštas sutikimas būti saistomai 1996 m. HNS konvencijos. Todėl valstybės, kurios yra 1996 m. HNS konvencijos susitariančiosios šalys, nustos jomis būti nuo tada, kai pareikš savo sutikimą būti saistomos 2010 m. protokolo pagal to protokolo 20 straipsnį, ypač jo 2, 3 ir 4 dalis;

               (6)

               kaip ir ankstesnė konvencija, 2010 m. HNS konvencija yra ypač svarbi Sąjungos ir jos valstybių narių interesams, nes ja numatyta geresnė nuo pavojingų ir kenksmingų medžiagų vežimo jūra sukeltos žalos, įskaitant žalos aplinkai kontekste, nukentėjusių asmenų apsauga, vadovaujantis 1982 m. Jungtinių Tautų jūrų teisės konvencija;

               (7)

               kad valstybės galėtų tapti 2010 m. protokolo ir atitinkamai 2010 m. HNS konvencijos susitariančiosiomis šalimis, jos kartu su sutikimo dokumentu TJO Generaliniam sekretoriui pagal 2010 m. HNS konvencijos 20 straipsnio 4 dalį turi pateikti atitinkamus bendro įmokinio krovinio kiekio pagal 2010 m. HNS konvenciją (toliau – HNS įmokinis krovinys) per praėjusius kalendorinius metus duomenis. Tuo tikslu valstybės, prieš pareikšdamos sutikimą būti saistomos 2010 m. protokolo, privalo sukurti pranešimo apie HNS įmokinį krovinį sistemą;

               (8)

               2010 m. HNS konvencijos 38, 39 ir 40 straipsniai daro poveikį Sąjungos antrinės teisės aktams dėl jurisdikcijos ir teismo sprendimų civilinėse ir komercinėse bylose pripažinimo ir vykdymo, kaip nustatyta Europos Parlamento ir Tarybos reglamente (ES) Nr. 1215/2012 (3);

               (9)

               todėl Sąjunga turi išimtinę kompetenciją 2010 m. HNS konvencijos 38, 39 ir 40 straipsnių atžvilgiu, kai ta Konvencija daromas poveikis Reglamente (ES) Nr. 1215/2012 nustatytoms taisyklėms;

               (10)

               valstybėms narėms keičiantis pranešimo apie HNS įmokinį krovinį sistemų kūrimo geriausios praktikos pavyzdžiais, galėtų būti sudarytos palankesnės sąlygos valstybėms narėms kurti tokias pranešimo sistemas;

               (11)

               kaip ir 1996 m. HNS konvencijos atveju, nesant išlygos dėl ekonominės integracijos regioninės organizacijos, 2010 m. protokolo šalys gali būti tik suverenios valstybės. Todėl Sąjunga negali ratifikuoti 2010 m. protokolo arba prie jo prisijungti ir atitinkamai prisijungti prie 2010 m. HNS konvencijos;

               (12)

               visoms valstybėms narėms per nustatytą laiką ratifikavus 2010 m. protokolą turėtų būti užtikrintos vienodos sąlygos Sąjungoje visiems subjektams, kuriems taikoma 2010 m. HNS konvencija;

               (13)

               atsižvelgiant į tarptautinį HNS režimo pobūdį, turėtų būti siekiama pasaulio mastu užtikrinti vienodas sąlygas visiems subjektams, kuriems taikoma 2010 m. HNS konvencija. Dėl tos priežasties reikia užtikrinti 2010 m. protokolo taikymą pasauliniu mastu;

               (14)

               todėl valstybėms narėms turėtų būti leista ratifikuoti 2010 m. protokolą arba prie jo prisijungti, kiek tai susiję su teisminio bendradarbiavimo civilinėse bylose aspektais, kurių atžvilgiu Sąjunga turi išimtinę kompetenciją. Dėl 2010 m. HNS konvencijos nuostatų, priklausančių Sąjungai suteiktai kompetencijai, išskyrus nuostatas, susijusias su teisminiu bendradarbiavimu civilinėse bylose, bus skirtas atskiras sprendimas, priimamas kartu su šiuo sprendimu;

               (15)

               ratifikuodamos 2010 m. protokolą arba prie jo prisijungdamos valstybės narės turėtų pateikti pareiškimą dėl teismo sprendimų, kuriems taikoma 2010 m. HNS konvencija, pripažinimo ir vykdymo;

               (16)

               Jungtinei Karalystei ir Airijai Reglamentas (ES) Nr. 1215/2012 yra privalomas, todėl jos dalyvauja priimant ir taikant šį sprendimą;

               (17)

               Pagal prie Europos Sąjungos sutarties ir Sutarties dėl Europos Sąjungos veikimo pridėto Protokolo Nr. 22 dėl Danijos pozicijos 1 ir 2 straipsnius Danija nedalyvauja priimant šį sprendimą ir jis nėra jai privalomas ar taikomas,

         PRIĖMĖ ŠĮ SPRENDIMĄ:
   1 straipsnis
   Valstybėms narėms leidžiama Sąjungos interesų labui atitinkamai ratifikuoti 2010 m. protokolą arba prie jo prisijungti, kiek tai susiję su teisminio bendradarbiavimo civilinėse bylose aspektais, kurių atžvilgiu Sąjunga turi išimtinę kompetenciją, laikantis šiame sprendime nustatytų sąlygų.
   2 straipsnis
   1.   Valstybės narės stengiasi imtis būtinų priemonių, kad per pagrįstą laikotarpį ir, jei įmanoma, ne vėliau kaip 2021 m. gegužės 6 d. būtų deponuoti 2010 m. protokolo ratifikavimo ar prisijungimo prie jo dokumentai.
   2.   Valstybės narės tinkamu būdu informuoja vienos kitas, Tarybą ir Komisiją, kai pradeda veikti pranešimo apie HNS įmokinį krovinį sistema.
   3.   Valstybės narės stengiasi keistis geriausios praktikos pavyzdžiais, visų pirma dėl pranešimo apie HNS įmokinį krovinį sistemos pagal 2010 m. protokolą.
   3 straipsnis
   Ratifikuodamos 2010 m. protokolą arba prie jo prisijungdamos valstybės narės taip pat deponuoja pareiškimą, pateikiamą šio sprendimo priede.
   4 straipsnis
   Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.
   5 straipsnis
   Šis sprendimas pagal Sutartis skirtas valstybėms narėms.

      Priimta Liuksemburge 2017 m. balandžio 25 d.

            Tarybos vardu

            Pirmininkas

         I. BORG

      (1)  Pritarimas duotas 2017 m. balandžio 5 d.

      (2)  2002 m. lapkričio 18 d. Tarybos sprendimas 2002/971/EB, leidžiantis valstybėms narėms Bendrijos interesų labui ratifikuoti 1996 m. Tarptautinę konvenciją dėl atsakomybės ir kompensacijos už žalą, susijusią su pavojingų ir kenksmingų medžiagų vežimu jūra (HNS konvencija) arba prie jos prisijungti (OL L 337, 2002 12 13, p. 55).

      (3)  2012 m. gruodžio 12 d. Europos Parlamento ir Tarybos reglamentas (ES) Nr. 1215/2012 dėl jurisdikcijos ir teismo sprendimų civilinėse ir komercinėse bylose pripažinimo ir vykdymo (OL L 351, 2012 12 20, p. 1).

      PRIEDAS
      Pareiškimas, kurį valstybės narės, ratifikuodamos 2010 m. protokolą arba prie jo prisijungdamos, turi deponuoti pagal 3 straipsnį:

         „… (1) teismo priimti sprendimai šios Konvencijos su pakeitimais, padarytais 2010 m. protokolu, reglamentuojamais klausimais pripažįstami ir vykdomi … (2) pagal atitinkamas Europos Sąjungos taisykles šiuo klausimu (3).
         Teismo sprendimai šios Konvencijos su pakeitimais, padarytais 2010 m. protokolu, reglamentuojamais klausimais, priimti Danijos Karalystės teismo, … (4) pripažįstami ir vykdomi vadovaujantis 2005 m. Europos bendrijos ir Danijos Karalystės susitarimu dėl jurisdikcijos ir teismo sprendimų civilinėse ir komercinėse bylose pripažinimo ir vykdymo (5).
         Teismo sprendimai šios Konvencijos su pakeitimais, padarytais 2010 m. protokolu, reglamentuojamais klausimais, priimti trečiosios valstybės, saistomos 2007 m. spalio 30 d. (6) Lugano konvencijos dėl jurisdikcijos ir teismo sprendimų civilinėse ir komercinėse bylose pripažinimo ir vykdymo, … (7) pripažįstami ir vykdomi vadovaujantis ta Konvencija.


title: 2014 m. spalio 28 d. Tarybos sprendimas 2014/742/BUSP, kuriuo panaikinama Bendroji pozicija 2000/696/BUSP dėl tolesnio konkrečių ribojančių priemonių, nukreiptų prieš p. Milosevic ir su juo susijusius asmenis, taikymo ir susijusios bendrosios pozicijos 98/240/BUSP, 98/326/BUSP, 1999/318/BUSP ir 2000/599/BUSP

text:
29.10.2014

               LT

               Europos Sąjungos oficialusis leidinys

               L 308/99

         TARYBOS SPRENDIMAS 2014/742/BUSP
   2014 m. spalio 28 d.
   kuriuo panaikinama Bendroji pozicija 2000/696/BUSP dėl tolesnio konkrečių ribojančių priemonių, nukreiptų prieš p. Milosevic ir su juo susijusius asmenis, taikymo ir susijusios bendrosios pozicijos 98/240/BUSP, 98/326/BUSP, 1999/318/BUSP ir 2000/599/BUSP
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 29 straipsnį,
   kadangi:

               (1)

               2000 m. lapkričio 10 d. Taryba priėmė Bendrąją poziciją 2000/696/BUSP (1);

               (2)

               Bendrąja pozicija 2000/696/BUSP buvo sąlygojama tai, kad Tarybos bendrosios pozicijos 2000/599/BUSP (2) konkrečios ribojamosios priemonės, skirtos p. Milosevic ir su juo susijusiems asmenims, turėtų būti taikomos toliau;

               (3)

               Bendrąja pozicija 2000/696/BUSP atitinkamai buvo peržiūrėtos ribojamosios priemonės, nustatytos Tarybos bendrosiose pozicijose 98/240/BUSP (3), 98/326/BUSP (4) ir 1999/318/BUSP (5) tam, kad būtų išlaikomos tik tos ribojamosios priemonės, kurios skirtos p. Milosevic ir su juo susijusiems asmenims;

               (4)

               p. Milosevic ir su juo susiję asmenys nebekelia grėsmės demokratijos stiprinimui ir nebėra priežasčių, dėl kurių reikėtų toliau taikyti tas ribojamąsias priemones;

               (5)

               todėl bendrosios pozicijos 98/240/BUSP, 98/326/BUSP, 1999/318/BUSP, 2000/599/BUSP ir 2000/696/BUSP turėtų būti panaikintos,

         PRIĖMĖ ŠĮ SPRENDIMĄ:
   1 straipsnis
   Bendrosios pozicijos 98/240/BUSP, 98/326/BUSP, 1999/318/BUSP, 2000/599/BUSP ir 2000/696/BUSP panaikinamos.
   2 straipsnis
   Šis sprendimas įsigalioja jo paskelbimo Europos Sąjungos oficialiajame leidinyje dieną.

      Priimta Liuksemburge 2014 m. spalio 28 d.

            Tarybos vardu

            Pirmininkas

         G. L. GALLETTI

      (1)  2000 m. lapkričio 10 d. Tarybos bendroji pozicija 2000/696/BUSP dėl tolesnio konkrečių ribojančių priemonių, nukreiptų prieš p. Milosevic ir su juo susijusių asmenų, taikymo (OL L 287, 2000 11 14, p. 1).

      (2)  2000 m. spalio 9 d. Tarybos bendroji pozicija 2000/599/BUSP dėl paramos demokratinei JFR ir tam tikrų ribojančių priemonių neatidėliotino panaikinimo (OL L 261, 2000 10 14, p. 1).

      (3)  1998 m. kovo 19 d. Tarybos bendroji pozicija 98/240/BUSP, nustatyta pagal Europos Sąjungos sutarties J.2 straipsnį dėl ribojančių priemonių taikymo Jugoslavijos Federacinei Respublikai (OL L 95, 1998 3 27, p. 1).

      (4)  1998 m. gegužės 7 d. Tarybos bendroji pozicija 98/326/BUSP, nustatyta remiantis Europos Sąjungos sutarties J.2 straipsniu dėl Jugoslavijos Federacinės Respublikos (JFR) ir Serbijos Vyriausybių užsienyje turimų lėšų įšaldymo (OL L 143, 1998 5 14, p. 1).

      (5)  1999 m. gegužės 10 d. Tarybos bendroji pozicija 1999/318/BUSP, nustatyta remiantis Europos Sąjungos sutarties 15 straipsniu dėl ribojančių priemonių taikymo Jugoslavijos Federacinei Respublikai (OL L 123, 1999 5 13, p. 1).